google/wiki40b huggingface dataset:
A Meeting with Medusa

A Meeting with Medusa er en science fictionroman av den engelske forfatteren Arthur C. Clarke. Kortromanen ble første gang utgitt av Playboy i desember 1971, og har siden blitt inkludert i en rekke samlinger med Clarkes' romaner.
Organisasjonen «Science Fiction & Fantasy Writers of America» utnevnte romanen til «Beste kortroman utgitt i 1972».
Erik Almhjell

Biografi

Erik giftet seg i 1948 med Magnhild Havdal fra Tingvoll.
Keith Urban

Biografi

Keith Urban ble født i Whangarei på Nordøya i New Zealand. Derfra flyttet han til Australia før han bosatte seg i Nashville, USA.
Etter en rekke hits i Australia tidlig på 90-tallet flyttet han til USA. Her oppnådde han stor suksess i 2002 med albumet Golden Road og singelen "Somebody Like You". Singelen tilbrakte åtte uker på toppen av de amerikanske hitlistene, noe som gjorde den til den mest suksessfulle countrysingelen det året. To andre singler fra det samme albumet nådde førsteplassen det samme året og en nådde nummer tre. Albumet solgte tre ganger platina.
I 2004 ble Be Here lansert. Av fire singler som ble sluppet, gikk tre til nummer en på listene og den fjerde til nummer to.
I Norge er sannsynligvis Keith Urban mest kjent for forholdet til skuespilleren Nicole Kidman. De giftet seg 25. juni 2006 i Manly, Sydney Australia.
Wolfgang Schneiderhan

Karriere

Schneiderhan ble født i Riedlingen i Baden-Württemberg og startet sin militære karriere som offiserskadett i Hæren i Bundeswehr i 1966. I 1968 ble han forfremmet til løytnant.
Han ble utnevnt til forsvarssjef og full general 27. juli 2002. Før dette var han direktør for planlegging i Forsvarsdepartementet.
Schneiderhan gikk av som følge av kritikk av hans håndtering av en hendelse i Kunduz i Afghanistan der 90 sivile ble drept i en bombing. I 2014 ble han valgt til visepresident i Volksbund Deutsche Kriegsgräberfürsorge.
Magasinet KOTE

KOTE er et gratis og uavhengig tidsskrift innen arkitektur, landskap, planlegging og urbanisme. Prosjektet ble startet våren 2012, i den hensikt å skape en arena for studenter og unge yrkesutdøvende for meningsytringer, fag, debatt, og formidling av kunnskap om de fysiske omgivelsene. Det drives av studenter og nyutdannede, som et rent dugnadsprosjekt.
Initiativet har sitt utspring fra studentmiljøet innen landskapsarkitektur og planlegging på NMBU, men fikk tidlig redaksjonsmedlemmer innen arkitektur fra AHO, BAS og NTNU, og senere fra samfunnsgeografi ved UiO.
Magasinet KOTE driver både en nettside og gir ut et papirmagasin. Papirutgaven gis ut to ganger i året, har hatt et opplag på mellom 700 og 1 000 og har hatt bidragsytere fra hele Norden.
Vollsjö

Vollsjö er et tettsted i Sjöbo kommune i Skåne län i Sverige. I 2010 hadde tettstedet 836 innbyggere.
Vollsjö er først og fremst kjent som fødestedet til forfatteren Fritiof Nilsson Piraten. I historiene han har skrevet om den skånske landsbygden, har Piraten hentet flere karakterer og miljøer fra hjemstedet.
Stasjonshuset ble bygd i 1866, da jernbanen mellom Eslöv og Ystad ble bygd. Stasjonsbygningen var bemannet frem til 1975, og ble deretter stående og forfalle inntil den ble revet. Fremdeles står godsmagasinet, banevaktstua og pumpehuset, som omtales i flere av bøkene om Bombi Bitt. I banevaktstua ligger Piratenmuseet, som skildrer Fritiof Nilsson Piratens liv og virksomhet.
Uten en tråd (film)

Handling

En kvinnelig gymnasiast er redd for å være frigid, men en ung lege overbeviser henne om det motsatte på en håndfast måte. Etter studentereksamen foretar hun en reise gjennom Europa, der hun har en rekke spennende og ulikartede erotiske opplevelser med både menn og kvinner. Kvinnens dagboksnotater fra reisen kan legen siden benytte i en sexologisk avhandling.
Thomas Litangen

Kråkesølv

Sammen med Kråkesølv har Thomas Litangen gitt ut albumene Trådnøsting (2009), Bomtur til jorda (2010) og Alle gode ting (2012). Med Bomtur til jorda vant Kråkesølv Spellemannpris i kategorien Årets Popgruppe, etter å ha vært nominert i hele to kategorier året før.
Tabletter

Tablett (tabuletta) eller tabletter (tablettae) er den mest vanlige legemiddelformen. Tabletter består typisk av en blanding av aktive substanser og hjelpestoffer, vanligvis i pulverform som er komprimert. De vanligste hjelpestoffene i tabletter er fyllstoff, bindemiddel, sprengmiddel og smøremiddel.
Tabletten hadde en forløper, Terea sigillata, som betyr forseglet jord og som var kjent i gresk medisin. Moderne tabletter er kjent fra 1843.
I dagligtale omtales ofte tabletter noe upresist, som piller.

Smeltetabletter

Smeltetabletter er tabletter som løser seg raskt i spyttet i munnen, noe som gjør dem lette å svelge. De er spesielt egnet for pasienter som har problemer med å ta vanlige tabletter, slik som barn, eldre og sengeliggende. De første smeltetablettene dukket opp i markedet på 1980-tallet. Per definisjon er «smeltetabletter er frysetørrede preparater eller tabletter med hurtig frisetting av legemidlet. De er beregnet til å plasseres på tungen eller eventuelt å dispergeres, eller oppløses i vann før bruk».
Jetro Willems

Klubbkarriere

Willems begynte sin fotballkarriere hos den lokale klubben Spartaan ´20, før han senere meldte overgang til Sparta Rotterdam. Han fikk sin profesjonelle debut i Eerste Divisie den 16. januar 2011 i kampen mot Go Ahead Eagles (1–1). Totalt fikk han 16 seriekamper i sin første sesong.
Den 31. august 2011 meldte Willems overgang til storklubben PSV Eindhoven, hvor han skrev under på en treårskontrakt. Han fikk sin førstelagsdebut for PSV den 23. oktober samme år, da han kom inn som innbytter i kampen mot Vitesse Arnhem.

Internasjonal karriere

Willems fikk sin landslagsdebut for det nederlandske herrelandslaget i en kamp mot Bulgaria den 25. mai 2012. Han ble samme dag tatt ut i den nederlandske troppen til EM i fotball 2012 i Polen og Ukraina av landslagstrener Bert van Marwijk.
Liv, livet og jeg

Handling

Uppsala-studentene Liv og Kåre kommer begge fra familier, hvor det krangles mye og de er oppriktig lei av alt sammen. Nå føler de at de kan finne støtte hos hverandre.
Sigfrid Ørstad

Familie

Sigfrid Ørstad var datter av skipsfører Halfdan Iversen og hans hustru Christofa Emilie Jacobsen. Hun ble gift med Skule Ørstad.

Utdannelse

Sigfrid Ørstad studerte ved Statens Håndverks- og Kunstindustriskole i Oslo, under Olaf Willums 1930-31, siden under Søren Onsager og Anders C. Svarstad ved Det private akademi og deretter ved Académie Scandinave i Paris i 1932. Hun var dessuten elev av Leon Aurdal og Jean Heiberg.

Kunstnerskap

Sigfrid Ørstad debuterte på Høstutstillingen i 1924, og stilte ofte ut sine arbeider. Hennes virkelige selvstendige gjennombrudd regnes imidlertid til så sent som i 1954, da hun holdt en separatutstilling i Galleri Moderne Kunst i Oslo. Hennes uttrykk var en lyrisk preget naturalisme, der farger og lys ble nennsomt behandlet. Hennes senere arbeider preges blant annet av hennes opphold i Italia, med ulike naturinntrykk.
Anklagemyndigheden

Anklagemyndigheden er Danmarks påtalemyndighet, som har til oppgave på samfunnets vegne å behandle og føre straffesaker ved domstolene etter reglene i retsplejeloven. Anklagemyndigheden skal sikre at skyldige blir stilt til ansvar, men også at uskyldige ikke blir rettsforfulgt. Derutover fører myndigheten kontroll med at politiets arbeide utføres lovlig.
Anklagemyndigheden, som hører under Justisministeriet, består av Rigsadvokaten (som er øverste sjef for Anklagemyndigheden), tre statsadvokaturer (Statsadvokaten i København, Statsadvokaten i Viborg og Statsadvokaten for Særlig Økonomisk og International Kriminalitet) med de i alt 12 tilhørende politikretsene, samt to politikretsene for henholdsvis Grønland og Færøyene.
I alt beskjeftiger Anklagemyndigheden 1 100 ansatte, hvorav langt størstedelen har deres arbeidssted i politikretsene.

Anklagemyndighedens arbeide

Politidirektøren er offentlig anklager i første instans og dermed ansvarlig for strafforfølgningen (etterforskning og tiltalereisning, samt gjennomføring av straffesaker ved domstolene). Politidirektøren er dessuten sjef for det lokale politi. Politidirektøren er normalt utdannet jurist, men det er intet lovkrav om dette.
En sjefanklager bistår politidirektøren med kretsens funksjon som påtalemyndighet. I politikretsens påtalemyndighet arbeider dessuten anklagerfullmektiger, anklagere, senioranklagere, spesialanklagere og advokatursjefer, som alle er jurister. Sjefanklageren skal også være jurist. Den lokale påtalemyndigheten er oppdelt i advokaturer etter fagområder og ledes av advokatursjefer.
Clementina Black

Liv

Hun den eldste datter av advokat og byskriver David Black (1817–1892), og hans hustru Clara Maria Patten, en portrettmaler (1825–1875). I 1875 døde hennes mor fra brokk etter å ha løftet sin invalidiserte ektemann. Som den eldste datteren ble Clementina Black etterlatt med ansvaret av en syk far og sju brødre og søstre. Blant hennes søsken var matematikeren Arthur Black og oversetteren Constance Garnett.
Hun begynte å skrive og hennes første roman ble utgitt i 1877. Etter farens død flyttet hun til London hvor hun fortsatte å skrive og ble en nær venn av forfatteren Amy Levy og Eleanor Marx, datter av Karl Marx.
Clementina Black var engasjert i problemene blant kvinner i arbeiderklassen og deltok aktivt i organiseringen rundt Fyrstikkpikenes streik i London i 1888. Black var med og startet Women's Trade Union Association i 1889, deltok i mange år i Women's Industrial Council og var også aktiv i Fabian Society, og ikke minst som feminist, aktiv arbeidet for kvinnelig stemmerett .
Foruten rapporter om sosiale forhold, skrev hun sju romaner, inkludert The Agitator om en sosialistisk steikeleder. Hun døde i sitt hjem i Brighton i 1922 og ble gravlagt på kirkegården East Sheen i London.
Shirley Bassey

Bakgrunn

Bassey vokste opp som datter av en nigeriansk brannmann i Tiger Bay-området i Cardiff. Hun var den yngste av syv barn, og faren døde da hun var to år gammel.
Etter å ha sluttet på skolen da hun var 15 år gammel begynte hun å arbeide på en lokal fabrikk – Curran Engineering i Cardiff, hvor hun opptrådte på årsfestene og lignende. Personalsjefen, Stephen Shepherd, oppmuntret henne til å følge opp en sangkarriere. For å skjøtte på lønnen, sang hun på den lokale puben og på nattklubber.

Inn i underholdningsbransjen

I 1953 ble hun med på musikalen  Memories of Jolson, om livet til Al Jolson. Etter sin innsats her ble hun heltidsansatt ved showet Hot From Harlem, og hadde ansettelse her helt fram til 1954.
I en alder av seksten fikk hun datteren Sharon. Hun begynte da igjen som serveringspersonale i Cardiff. Men i 1955 ble hun introdusert for Michael Sullivan, som oppmuntret henne til å følge sine muligheter som sanger og vokalist. Etter å ha turnert med ulike program fikk hun gjennomslag med Al Reads Such Is Life. Mens hun opptrådte med det, ble hun oppdaget av TV-mediet, og hun fikk en  avtale med dem.

Gjennomslag

Hun ble verdensberømt på 1960-tallet og har blant annet spilt inn de tre James Bond-sangene «Goldfinger» (1964), «Diamanter varer evig» (1971) og «Måneraketten» (1979). Men også andre sanger hun har tolket, som «I Am What I Am» og «What Now My Love» er blitt populære. I nyere tid er hun mest kjent for sitt samarbeid om «History Repeating» med duoen Propellerheads.
Hun mottok den nest øverste graden Dame Commander av Order of the British Empire 31. desember 1999, ble derved adlet og fikk tiltaleformen Dame.
Dahi vada

Dahi vada er en populær snack i India. Den tilberedes ved å gjennomtrekke vadas (stekte linseboller) i tykk dahi (yogurt).
Dahi Vada er også kjent som dahi bhalla på punjabi, thayir vadai på tamilsk, thairu vada på malayalam, perugu vada på telugu, mosaru vade på kannada, dahi bara (ଦହି ବରା) på odia og doi bora (দই বড়া) på bengali.

Historie

En oppskrift på dahi wada (kalt kshiravata) finnes i Manasollasa, et skriftverk fra 1100-tallet skrevet på sanskrit, samlet av Someshvara III, som hersket i det som i dag tilsvarer Karnataka.
Engerneset

Engerneset er en grend i Nordre Trysil. Engerneset ligger langs fylkesvei 26, ca 30 km nord for kommunesenteret Innbygda i Trysil kommune.                                                                                                                        
Den grenser til Engerdal i nord og øst. Engerneset er mest kjent for Engersjøen og fjellet Skagsvola. Engerneset har også Trysils høyeste fjell, Tverrfjellet (1209 moh).
Samorost

Spillet

Hovedpersonen er en karakter som er kledd i en hvit drakt med brune støvler. Dvorsky kaller karakteren for en gnom. 
Spillet går ut på å gå fra sted til sted og løse oppgaver ved å klikke på ulike objekter. Spillet har ingen dialog eller ting-oppbevaring (inventory), men det er allikevel en historie i spillet.

Handling

I eneren må karakteren greie å stoppe en kollisjon mellom sin egen planet og en annen planet.
I Samorost 2 er det to romvesener som kidnapper hunden til karakteren. Spilleren må så dra på en lang reise i romskipet sitt og stoppe på ulike steder. Der skal spilleren løse ulike hjernetrimoppgaver for å komme seg videre til målet som er å finne romvesenenes hjem for å befri hunden.
Eurofoto

Eurofoto var en norsk nettbasert fotobutikk som var eid av Japan Photo Holding Norge. Eurofoto ble stiftet av Per Svein Reed og Atle Hauge (IT-gründer) i 2000 som et frittstående selskap med virksomhet i Gloppen kommune og ble etter hvert et ledende selskap på sitt felt.
I 2007 ble Eurofoto AS og Reed Foto AS kjøpt av Intele AS, og gikk inn i porteføljen til Intelegruppen frem til 2010. Selskapet ble deretter solgt til Japan Photo Holding Norge AS.
Eurofoto ble avviklet 1. september 2018.
Hundeveddeløp

Hundeveddeløp er en svært fartsfull form for hundesport, der hunder jager en kunstig hare (lokkehare) som trekkes rundt en ovalbane av en motor via en line. Hundene stilles opp i startbokser som åpnes automatisk når stratskuddet lyder, hvoretter hundene sprinter etter en lokkeharen rudt banen. Denne formen for hundesport er basert på hundens naturlige jaktinstinkter, derfor brukes gjerne munnkurv for å unngå at hundene skader hverandre.

Hundene

Alle typer hunder kan utøve denne sporten og ha glede av det, men mynder er best egnet på grunn av sin overlegne toppfart sammenlignet med andre hundetyper. Mynder som avles som veddeløpshunder er gjerne fysisk mindre, men tettere av vekst enn utstillingshunder av samme type. Muskulaturen er eksplosiv og ofte «bulende».
Greyhound er den mest vanlige hunderasen på veddeløpsbanen, selv om også spansk galgo (spesielt i Spania) og whippet benyttes utstrakt. Likeledes hender det at andre mynderaser deltar, men som regel ikke i løp der totalisator er i bruk. Ofte konkurrerer også hundene rasesvis, siden den enkelte rases løpsegenskaper er varierende. Noe er kortsprintere, andre mer utholdende.

Banene

Belle Vue, like utenfor Manchester i England, var den første banen i Storbritannia. Den ble åpnet for løp 24. juli 1926. Mer enn 1 700 tilskuere overvar det første løpet, som gikk over 402 m (440 yards) og ble vunnet av greyhounden Mistley. Distansene det konkurreres på er vanligvis 220, 330, 440, 550, 660 eller 770 yards, men andre distanser kan også være aktuelle. Løpene kan både være med hinder («hurdles») eller uten hinder («flat»).
Den største banen i England i dag er Wimbledon Greyhound Stadium, som ligger utenfor London.
Totalisatorspill i samband med hundeveddeløp tillates i flere land utenfor Storbritannia, bl.a. i Irland, Spania, USA, New Zealand og Australia. Man kan satse på enten at en enkelt hund vinner («win»), hvilken hund man tror kommer enten nummer 1 eller 2 («place»), hvilke hunder som kommer som nummer 1 eller 2 i korrekt rekkefølge («forecast»), eller hvilke hunder som kommer på første-, andre- og tredjeplass i korrekt rekkefølge («trio»). Noen ganger spilles også «jackpot», der man kan satse på hvilke startnummer som kommer til å vinne alle løp.
I disse landene er oppdrett og veddeløp blitt en storindustri, der økonomiske interesser ofte veier mer enn velferden til hundene. Det har blitt antydet at det i USA alene hvert år avlives omkring 15 000-20 000 greyhounder, som av ulike grunner ikke lenger er, eller ble, gode nok for veddeløpsbanen. Omplassering av veddeløpshunder har derfor også blitt omfattende i disse landene, ofte knyttet til frivillige organisasjoner.
Det drives også hundeløp i Norge, i regi av Norsk Greyhoundklubb og Norsk Myndeklubb, men uten totalisatorspill. Sporten har aldri blitt særlig populær her. I Danmark og Sverige er den mer populær, og der tillates totalisatorspill.
Luzonochroma

Utseende

Middelsstore, lange og smale, mørke trebukker med svak, litt matt metallglans. Antennene er litt kortere enn kroppen, tydelig sagtakkede. Hodet er ikke påfallende snuteformet forlenget. Pronotum er avrundet sett ovenfra. Dekkvingene er nokså jevnbrede, temmelig lange. Beina er slanke.

Levevis

Larvene utvikler seg i ved av løvtrær.

Utbredelse

Slekten er kjent fra Filippinene.
Tanta

Beskrivelse

Med sine store bomullsplantasjer ble Tanta i 1856 et stoppested på jernbanenettverket, hovedsakelig for å kunne eksportere bomullsproduksjonen til de europeiske markedene. Selv ved 1986 var området rundt Tanta hovedsakelig åpne marker og spredte landsbyer, men ved 2001 hadde Tanta vokst sammen til en stor og travel by.
Tanta er kjente for sine søtsaker og kaker, gjerne spist i et stort antall av egyptere som drar ned til byen og under mawlid- eller mulid-festivalene (arabisk: المولد‎).
Tanta har tekstilindustrier og fabrikker for prosessering av bomull. Siden 1972 har byen også hatt et høyere lærested med Universitetet i Tanta.
Tantas museum har utstillinger av gjenstander, keramikk og statuer, fra de nærliggende oldtidsstedene stedene Sais, Naukratis, og Buto.
Ahmad-al-Badawi-moskéen med det nevnte gravmæle over al-Badawi står sentralt i byen. Det monumentale kuppelbygget (qubba) med slank minareter fikk sin utforming på 1800-tallet. Mysikerens kenotaf (tābūt) er dekket av en rød duk (kiswa) og sikret med et bronsegitter (maqṣūra). Graven er mål for en årlig valfart (mausim, maulid), med inntil tre millioner  tilreisende.

Kunst og kultur

Hva som opprinnelig begynte i Kairo spredte seg til Tanta på 2010-tallet da en gruppe unge egyptere begynte å vise europeiske spillefilmer i Rivoli Cinema, den eldste kino i Tanta. Under Den åttende panorama av europeiske filmer inviterte de unge mediastudentene filmregissører for å tale til publikum. Gruppen startet også Foreningen av film og litteraturelskeres gruppe for å oppmuntre unge filmskapere i Tanta.
«Saint Louis» (1626)

«Saint Louis»

Det franske krigsskipet var en av fem gallioner bestilt av Richelieu fra forskjellige verfter i Holland som i midten av 1620-årene hadde større kompetanse i skipsbygging enn i Frankrike, og dermed ønsket kardinalen å importere den nødvendige ekspertise for å ha bedre kvalitet på orlogsverftene man ville oppføre for den franske marinen. «Saint Louis» hadde en viktig rolle i oppbygningen av den franske sjømakten ved å tjene som et forbilde for skipsbyggerne i Frankrike sammen med de andre gallioner. Det ble levert i 1627 og deretter skulle tjenestegjøre fram til 1649 under forskjellige navner.
Som et skip bygd i Holland var «Saint Louis» konstruerte etter hollandske prinsipper som blant annet gikk ut på å ha flat bunn med lite dypgang, den franske målingen på dypgangen var 15 fot og 9 tommer, som oversettes til rundt 4,8 meter. Lengden på skroget mellom stevnene var 148,3 fot i fransk fot og 158 fot i amsterdamfot ifølge opplysninger. Bredden har blitt oppgitt til 39,9 fot i fransk fot og 42 fot i amsterdamfot. En amsterdamfot er på 0,283,13 m mens den franske fot er på 0,324,84 m. Kjøllengden skulle være på 34,8 meter med amsterdamfot og 34,1 meter med fransk fot. Det har blitt tolket til 43,70 meter i lengde, 8,90 meter i bredde og 4,70 meter i dypgang
Kobberstikket som bevarte utseendet av skipet, viser en todekker med to batteridekk og en lang gallion med et åpent rom mellom bakken (tidligere het forkastell) og skansen (tidligere het akterkastell) til det øvre kanondekket med en bred kubrygge i form av en rist som hviler på bjelker, for å beskytte besetningen mot fallende gjenstander fra riggingen under kamp. Denne risten fortsatte videre i halvdekket til den første trinnen i skansen, som var delt i fire dekknivå fra stormasten til lanternen som hadde en form som en globe. På akterenden, på hver side av skipet var en enkel galleri reist på låringen ved endet av det øvre kanondekket som ikke hadde kanonporter, men store skyteskår for kanonene. Det nedre kanondekket hadde tolv kanonporter på hver side for de tyngste kanonene ombord i skipet. Kobberstikket avslører også at riggingen hadde bestått av tre master med ni rå, hvorav den ene for et mersseil reist mellom to rå øverst på mesanmasten.
Bestykningen har blitt oppgitt til 6 36-punds og 18 24-punds kanoner for det nedre kanondekket samt 18 18-punds og 10 12-punds kanoner for det øvre kanondekket og overbyggene, en bestykning på 52 kanoner. Det ble senere endret om til 14 36-punds og 2 24-punds kanoner som de tyngste stykker, deretter 26 18-punds og 6 lettere stykker på åtte til tre punds kaliber.
Hadeland (avis)

Hadeland er en partipolitisk uavhengig lokalavis for regionen Hadeland, bestående av kommunene Gran, Lunner og Jevnaker i Oppland. Fra 16. april 2018 reduserer avisen fra fem til tre papirutgaver i uken, mandag, onsdag og fredag.  Avishuset ligger i regionsenteret Gran. Avisen Hadeland eies av Amedia, og inngår i Mediehuset Innlandet.
Interface Region Imaging Spectrograph

Interface Region Imaging Spectrograph (eller IRIS) er en planlagt romsonde for å observere solen. Romsonden er en del av NASAs Small Explorer-program for å undersøke de fysiske forholdene på solen, spesielt kromosfæren. Romsonden er planlagt skutt opp 1. desember 2012 med en Pegasus. Så fort den kommer i bane vil den bli styrt av Lockheed Martin Solar and Astrophysics og NASA Ames Research Center.
Jurij Tsaruk

Karriere

Ved Paralympiske sommerleker 2012 i London vant han gull på 100 og 200 meter. På 100 meter satte han ny europarekord med tiden 12,62, og slo sølvvinner Teboho Mokgalagadi med nesten et halvt sekund (0,48 sekunder). På 200 meter satte han ny verdensrekord i innledingsheatet, med 26,58 sekunder, en rekord han forbedret i finalen til 25,86 sekunder. Her fikk Fu Xinhan sølv, og Hernan Barreto bronse.
Norman Davies

Akademisk bakgrunn

I årene 1957-1958 studerte Davies i Grenoble i Frankrike. Han ble påvirket av A. J. P. Taylor ved Magdalen College ved Universitet i Oxford og avla en Bachelor of Arts i historie i 1962. I 1966 avla han en Master of Arts ved Universitet i Sussex. Han hadde et studieopphold i Perugia i Italia. Davies planla å studere mot en PhD i Sovjetunionen men fikk ikke innreisevisum. Han reiste i stedet til Kraków hvor han studerte ved Det jagellonske universitet og forsket på Den polsk-sovjetiske krig. Siden denne krigen ble fornektet i den offisielle polske kommunistiske historieskrivingen måtte han endre tittelen på sin avhandling til The British Foreign Policy towards Poland, 1919–20. Etter Davies hadde mottatt sin PhD i Kraków i 1968 ble den engelske teksten gitt ut i 1972 under tittelen White Eagle, Red Star. The Polish-Soviet War 1919–20.
Fra 1971 underviste Davies i polsk historie ved School of Slavonic and East European Studies (SSEES) ved University of London hvor han var professor fra 1985 til 1996. For tiden er Davies Supernumary Fellow ved Wolfson College, Oxford. I løpet av sin karriere har Davies undervist i mange land, blant de USA, Canada, Australia, Japan, Kina, Polen og en rekke andre europeiske land.
Sandbukta

Sandbukta er ei bukt på østsida av Mossesundet, rundt en kilometer nord for Moss sentrum. Østfoldbanens dobbeltspor sørover fra Ski passerer her.